

**DEN NORSKE KIRKE**

**Ski menighetsråd**

**PROTOKOLL FRA MENIGHETSRÅDSMØTE**

Møtedato: 21.10.2020  
Møtetid: 18.30 - 20.30  
Møtested: Ski nye kirke

Til stede: Johannes Ulstein, Cathrine Michelet, Øystein Trædal, Cecilie Ramsøy Haugerud, Kjetil Fallan, Ellen Nylenna, Kristine Røse, Tore Hagen, Helge Nylenna og Henning Thauland

Forfall: Hans Erik Matre, Sidsel Grande, Trygve Gagnat, og Meike Lien.

Møteleder: Cathrine Michelet

Referent: Toril Lundeby

Fra stab: Toril Lundeby

Åpning v/ Kristine Røse

**Sak 59/20 Godkjenning av innkalling og saksliste**

**Vedtak:** Innkalling og saksliste ble godkjent. Enstemmig vedtatt

**Sak 60/20 Godkjenning av protokoll fra 23.09.20**

**Vedtak:** Protokollen ble godkjent. Enstemmig vedtatt

**Orienteringssaker:**

* **Referater fra undergrupper / utvalg:**

Gudstjenesteutvalget, har jobbet med liturgi og liturgisk musikk i hovedgudstjenesten.

Diakoniutvalget: Har jobbet frem 4 kjerneområder (søyler) som er nestekjærlighet, fellesskapsbyggende arbeid, vern om skaperverket, og kamp for rettferdighet.

Misjonsutvalg: Har nådd målet med 100.000.- setter seg nå nytt mål.

Grønt utvalg. Har fått med en ung jente med i utvalget, dette er gledelig. Har laget flyer.

Musikkutvalget. Har hatt en konsert i Ski m. kirke, som var meget vellykket, jobber nå med vårens konserter.

SFG har ikke hatt møte, skal ha det i november, hvor tema er vårens SFG.

* **Nytt fra stab** ved Toril Lundeby. I det siste har det vært en del jobbing med K-dag 30/10 og Allehelgen den 1/11. Den 25/10 er det presentasjonsgudstjenester (2 stk).
* **Status vedr. utstyr i Ski Nye kirke ( lyd,lys,digitalt):** Det sendes snarest en søknad til fellesrådet, og komiteen har et møte fredag 23/10, hvor det skal jobbes med et forslag til forespørsel om tilbud på lyd- og lysanlegg i Ski Nye kirke.
* **Planlegging av felleskristen helg 15/1 – 17/1 i Ski nye kirke** dette er et samarbeid med Follokirken, Misjonskirken, Follow og DNK, dette blir utsatt og det kommer ny dato.
* **Oppdatering av menighetens hjemmeside** På stabsmøtene har man som fast punkt å gjennomgå kalenderen, og bli enige om hva som skal legges ut på nettside, FB og instagram. Sarah og Lene har ansvar for å legge ut på FB og Instagram, på nettsiden skal etter hvert alle i staben få mulighet til å legge ut, men ikke alle har fått tilgang ennå. Det har kommet ønske om at det legges ut mer info om gudstjenestene på nettsiden, menighetsforvalter sørger for dette inntil videre.

**Sak 61/20 Informasjon om kirkens organisering – høringsnotat fra kirkerådet** Helge Nylenna informerte om kirkens organisering, som har bakgrunn i skillet mellom stat og kirke. I 2021 vil det komme ny trossamfunnslov, og kirken er da ansvarlig for å organisere seg slik den selv ønsker. Det er derfor igangsatt et prosjekt som jobber med hvordan kirkens organisering skal se ut fremover, som inkluderer arbeidsgiverlinjene, biskopenes rolle, kirkelig demokrati/valgordninger og forholdet kirke/kommune. Høringen er våren 2021, og det vil bli en overgangsperiode før ny organisering blir vedtatt. Det eneste av gjeldende høring som vil berøre MR er forslag om taushetsplikt også for de som sitter i menighetsråd.

**Vedtak:** MR valgte å ikkesvare på dette høringsnotatet, informasjon tatt til orientering - enstemmig vedtatt.

**Sak 62/20 Informasjon om andre høringsnotat fra kirkerådet.**

* Kirkevalg 2023:

1. Modell for listevalg ved valg av leke til bispedømmeråd og Kirkemøtet

2. Mulighet for å supplere lister og kandidater ved valg til menighetsråd

3. Kommunikasjon om lister og kandidater

4. Tid og sted for valg

5. Personvalgregler

6. Regler for omfang av forhåndsstemming

* Fjernmøter og skriftlig saksbehandling i kirkelige rådsorganer
* Kvalifikasjonskrav for kirkelige stillinger
* Langtidsutleie av kirker

Helge Nylenna informerte om de forskjellige høringsnotatene.

**Vedtak:** MR vil gi høringssvar vedrørende Kirkevalg 2023, Helge Nylenna lager et forslag til høringssvar som legges frem for MR på neste møte.

**Sak 63/20 Forslag til økning av antall deltakere på gudstjeneste innenfor smittevernreglementet, og gjennomføring av kirkekaffe** Forslaget som ble fremlagt MR var 140 på vanlige gudstjenester, og 150 på Storfamiliegudstjenester. Dette er nøye vurdert ut fra antall stoler og plassering i kirkerommet.

Det må være faste sitteplasser. Det kan avholdes en enkel kirkekaffe med servering av eksempelvis twist.

**Vedtak:** Menighetsrådet godkjenner forslaget **-** Enstemmig vedtatt.

**Sak 64/20 Drøfting av forventninger og evt. økonomisk kompensasjon til kommende redaktører for menighetsblad.** Saken ble diskutert i menighetsrådet.

**Vedtak:** Menighetsrådet ønsker å gi en økonomisk kompensasjon på 10.000.- pr. år for arbeidet som redaktør for menighetsbladet. - Enstemmig vedtatt.

**Sak 65/20 Markering av avslutning av tjeneste for prostiprest Øystein Spilling i Ski Nye kirke**

**Vedtak:** Menighetsrådet ønsker å bidra til avslutningen som avholdes 6/12 i Ski nye kirke. Hvordan dette gjøres, avklares ut fra gjeldende smittevernregler når det nærmer seg.

**Sak 66/20 Fastsettelse av årsregnskap 2019**

Revisor har gått gjennom og godkjent regnskapet. Årsregnskapet viser et netto driftsresultat på kr. 115 470.- som ble foreslått overført menighetens egenkapital dvs. fondsmidler.

**Vedtak:** Menighetsrådet godkjenner regnskapet som revisor har gjennomgått og menighetsrådet ønsker at overskuddet på 115 470 overføres fond MR– Enstemmig vedtatt.

**Sak 67/20 Eventuelt:**

* Tore Hagen orienterte om tilbud fra Bibelselskapet å komme på besøk på bibeldagen den 31/1, dette må evt meldes inn snarest. MR vurderer at det trengs mer tid for å planlegge dette, og konkluderer med å takke nei til tilbudet denne gangen.
* Det har kommet inn en forespørsel fra staben om å få økonomisk støtte til å avholde en sammenkomst for staben, ønsket er å bowle og så å gå ut å spise. MR støtter staben med kr 4000.-
* Cecilie Haugerud informerte om pågående arbeid med å bedre informasjonen om MR i våpenhuset. Forslag om å fjerne den gamle informasjonstavlen som stenger luke til kjøkkenet, og flytte informasjon om MR og faste, strukturelle ting til glasstavle ved salmebøker, mens informasjon om arrangementer andre steder flyttes til glasstavlene til venstre i våpenhuset. Målet er å bedre det visuelle inntrykket, og at informasjon er oversiktlig. MR støtter dette.